Na osnovu člana 67. stav 3. Zakona o smanjenju rizika od katastrofa i upravlјanju vanrednim situacijama („Službeni glasnik RS”, broj 87/18),

Ministar unutrašnjih poslova donosi

**PRAVILNIK**

**o načinu vođenja Registra privrednih društava i pravnih lica koja rukuju opasnim supstancama**

"Službeni glasnik RS", broj 34 od 17. maja 2019.

Član 1.

Ovim pravilnikom bliže se propisuje izrada i način vođenja Registra privrednih društava i drugih pravnih lica koja rukuju opasnim supstancama (u dalјem tekstu: Registar).

Registar izrađuje i vodi nadležna unutrašnja organizaciona jedinica Ministarstva unutrašnjih poslova (u dalјem tekstu: Ministarstvo) na osnovu Plana zaštite od udesa i službenih evidencija.

Član 2.

Registar sadrži podatke o:

1) privrednom društvu i drugom pravnom licu,

2) vrsti i količini opasnih materija (skladišne kapacitete),

3) nastalim udesima,

4) raspoloživim sredstvima i opremi za zaštitu i intervenisanje,

5) pregledu saglasnosti i preduzetim merama u kontroli primene propisa,

6) druge podatke od značaja za procenu verovatnoće nastanka udesa.

Član 3.

Registar se vodi u jedinstvenoj elektronskoj bazi podataka.

Registar vode uže organizacione jedinice Sektora za vanredne situacije.

Ažuriranje podataka u Registru vrši se do kraja februara tekuće godine za prethodnu godinu.

Podaci za vođenje i ažuriranje Registra dostavlјaju se na propisanim obrascima (Obrasci 1−5) organizacionoj jedinici nadležnoj za upravlјanje rizikom u Sektoru za vanredne situacije, do kraja marta tekuće godine za prethodnu godinu.

Obrasci 1−5 odštampani su uz ovaj pravilnik i čine njegov sastavni deo.

Član 4.

Danom stupanja na snagu ovog pravilnika prestaje da važi Pravilnik o sadržaju i načinu vođenja Registra privrednih društava i drugih pravnih lica koja rukuju opasnim materijama („Službeni glasnik RS”, broj 53/13).

Član 5.

Ovaj pravilnik stupa na snagu osmog dana od dana objavlјivanja u „Službenom glasniku Republike Srbije”.

01 broj 3671/19-3

U Beogradu, 3. maja 2019. godine

Ministar,

dr **Nebojša Stefanović,** s.r.

Prilozi

[Obrazac 1 - Podaci o privrednom društvu i drugom pravnom licu](http://www.pravno-informacioni-sistem.rs/SlGlasnikPortal/prilozi/prilog1.html&doctype=reg&x-filename=true&regactid=428372)

[Obrazac 2 - Podaci o vrsti i količini opasnih materija](http://www.pravno-informacioni-sistem.rs/SlGlasnikPortal/prilozi/prilog2.html&doctype=reg&x-filename=true&regactid=428372)

[Obrazac 3 - Podaci o nastalim udesima](http://www.pravno-informacioni-sistem.rs/SlGlasnikPortal/prilozi/prilog3.html&doctype=reg&x-filename=true&regactid=428372)

[Obrazac 4 - Podaci o raspoloživim sredstvima i opremi za zaštitu i intervenisanje](http://www.pravno-informacioni-sistem.rs/SlGlasnikPortal/prilozi/prilog4.html&doctype=reg&x-filename=true&regactid=428372)

[Obrazac 5 - Podaci o pregledu saglasnosti i preduzetim merama u kontroli primene propisa](http://www.pravno-informacioni-sistem.rs/SlGlasnikPortal/prilozi/prilog5.html&doctype=reg&x-filename=true&regactid=428372)

**Obrazac 1.**

**PODACI  
O PRIVREDNOM DRUŠTVU I DRUGOM PRAVNOM LICU**

|  |  |  |
| --- | --- | --- |
|  | OPŠTI PODACI | |
| 1. | Naziv privrednog društva i drugog pravnog lica |  |
| 2. | Odgovorno lice u pravnom licu: Ime i prezime, telefon, faks, elektronska adresa |  |
| 3. | Šifra delatnosti, matični broj i PIB |  |
| 4. | Adresa sedišta privrednog društva |  |
| 5. | Adresa kompleksa privrednog društva za koji je izrađen Plan zaštite od udesa |  |
| 6. | Podaci o odgovornom licu/licima koja vode i/ili su odgovorna za proizvodni proces i delove proizvodnog procesa na kompleksu privrednog društva (ime i prezime, funkcija, telefon, mejl adresa); |  |
| 7. | Karakteristike lokacije i okruženja |  |
| 7.1. | Spisak objekata za proizvodnju i skladištenje (sirovine, repromaterijal, gotovi proizvodi i otpad), energetska postrojenja, prateći objekti (upravna zgrada, objekti za odmor i ishranu radnika i dr.), transportni putevi unutar lokacije |  |
| 7.2. | Naselјenost i gustina stanovanja na udalјenosti ne manjoj od 1000 m od granice lokacije |  |
| 7.3. | Povredivi objekati na udalјenosti ne manjoj od 1000 m od granice lokacije, (prosvetne, zdravstvene, državne institucije, kulturna dobra, elektro energetska postrojenja, sportske hale, tržni centri, proizvodnja i skladištenje vode i hrane, transport robe i prevoz putnika, mesta na kojima se okuplјa veći broj lјudi i dr.) |  |
| 8. | Pribavlјene saglasnosti i mišlјenja nadležnih organa sa aspekta zaštite od požara i eksplozija, zaštite životne sredine i bezbednosti i zdravlјa na radu |  |
| 9. | Struktura i broj zaposlenih, ukupno i po tehnološkim celinama |  |

**Obrazac 2.**

**PODACI O VRSTI I KOLIČINI OPASNIH MATERIJA**

 (Popunjava nadležna organizaciona jedinica)

|  |  |  |  |  |  |  |
| --- | --- | --- | --- | --- | --- | --- |
| Red. br. | Hemijski naziv | CAS/UN | Naziv po međunarodno priznatoj nomenklaturi IUPAC | Trivijalni - uobičajeni naziv | Maksimalne količine koje su prisutne ili mogu biti prisutne u bilo kom trenutku na kompleksu (t) | Primedba |
|  |  |  |  |  |  |  |

**Obrazac 3.**

**PODACI O NASTALIM UDESIMA**

 (Popunjava nadležna organizaciona jedinica)

Podaci o udesima koji su se dogodili na kompleksu privrednog društva i drugog pravnog lica od njegovog osnivanja.

|  |  |  |  |
| --- | --- | --- | --- |
| 1. | Podaci o mestu i vremenu udesa: adresa postrojenja, objekat u okviru postrojenja, dan i vreme nastanka udesa |  |  |
| 2. | Uzroci udesa |  |  |
| 3. | Podaci o tipu udesa (eksplozija, požar, ispuštanje opasnih supstanci i dr.) |  |  |
| 4. | Podaci o vrsti i količini opasnih supstanci koje su učestvovale u udesu |  |  |
| 5. | Obim posledica u postrojenju odnosno kompleksu (smrtni ishod, teže povrede, lakše povrede, teža i lakša trovanja i hospitalizacija lica iz sastava postrojenja i iz sastava interventnih snaga lokalne zajednice i dr.) |  |  |
| 6. | Obim posledica lica izvan postrojenja odnosno izvan kompleksa (eventualni smrtni ishod, teže povrede, lakše povrede, teža i lakša trovanja, hospitalizacija i dr.) |  |  |
| 7. | Oštećenje objekata u postrojenju |  |  |
| 8. | Oštećenje objekata izvan postrojenja |  |  |
| 9. | Obim posledica po životinjski i bilјni svet u okolini |  |  |
| 10. | Uticaj na infrastrukturu (vodovod, električnu mrežu, gasovod, saobraćaj, telefonske veze is l.) |  |  |
| 11. | Zagađenja zemlјišta, vodotokova i podzemnih voda |  |  |
| 12. | Procenjena visina materijalne štete |  |  |
| 13. | Realizovane mere odgovora na udes |  |  |

**Obrazac 4.**

**PODACI O** **RASPOLOŽIVIM SREDSTVIMA I OPREMI ZA ZAŠTITU I INTERVENISANјE**

(Popunjava nadležna organizaciona jedinica)

|  |  |  |  |  |  |  |  |
| --- | --- | --- | --- | --- | --- | --- | --- |
|  | ***Oprema i sredstava zaštite u odgovoru na udes*** | Vrsta | Količina | Vrsta | Količina | Vrsta | Količina |
| 1. | Vrsta i količina opreme protivpožarne zaštite i sistema za dojavu i gašenje požara |  |  |  |  |  |  |
| 2. | Vrsta i količina opreme individualne i kolektivne tehničke zaštite:   * specijalna zaštitna oprema za lјude koji učestvuju u gašenju požara, zaštitna izolaciona odela; * Zaštitno odelo za rad sa opasnim materijama * sredstava individualne zaštite; |  |  |  |  |  |  |
| 3. | Sredstva prve pomoći i medicinske zaštite |  |  |  |  |  |  |
| 4. | Sredstva za zaustavlјanje dalјeg toka hemijskog udesa i širenja negativnih efekata (sredstva za pretakanje, adsorpciju, neutralizaciju, dekontaminaciju i dr.); |  |  |  |  |  |  |
| 5. | Navalno/kombinovano vozilo |  |  |  |  |  |  |
| 6. | Auto-cisterne za prevoz opasnih materija |  |  |  |  |  |  |
| 7. | Vozilo sa prahom |  |  |  |  |  |  |
| 8. | Auto-mehaničke lestve |  |  |  |  |  |  |
| 9. | Tehničko vozilo |  |  |  |  |  |  |
| 10. | Priklјučna vozila/prikolice |  |  |  |  |  |  |
| 11. | Ostala vatrogasna vozila |  |  |  |  |  |  |
| 12. | Motorne prenosne pumpe |  |  |  |  |  |  |
| 13. | Elektroprenosne pumpe |  |  |  |  |  |  |
| 14. | Pumpe za agresivne materije |  |  |  |  |  |  |
| 15. | Elektroagregati |  |  |  |  |  |  |
| 16. | Oprema za zaptivanje |  |  |  |  |  |  |
| 17. | Oprema za detekciju i dozimetriju |  |  |  |  |  |  |
| 18. | Izolacioni aparati |  |  |  |  |  |  |
| 19. | Radio veza |  |  |  |  |  |  |
| 20. | Telefon |  |  |  |  |  |  |

**Obrazac 5.**

**PODACI O** **PREGLEDU SAGLASNOSTI I PREDUZETIM MERAMA U KONTROLI PRIMENE PROPISA**

(Popunjava nadležna organizaciona jedinica)

|  |  |  |  |  |
| --- | --- | --- | --- | --- |
| Naziv privrednog društva i drugog pravnog lica | Dobijene saglasnosti na Plan zaštite od udesa i saglasnosti na ažuriran Plan (uneti brojeve Rešenja i datume) | Datum testiranja Plana i datum eventualnog ažuriranja Plana nakon testiranja | Datum inspekcijskog nadzora i naložene mere za otklanjanje nedostataka | Primedba |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |